Sibiu

Sibiu (Däitsch: Hermannstadt, Ungaresch Nagyszeben) ass eng mëttelalterlech Stad a Rumänien. Sibiu läit an Transsylvanien (Siwebiergen, dt: Siebenbürgen) an huet 134.308 Awunner (Stand 1. Dezember 2021). Et ass d'Haaptstad vum Bezierk (judet) mam selwechten Numm. Sibiu gouf am 12. Joerhonnert vun däitschen Emigrante gegrënnt. Joerhonnertelaang hu si hir Kultur a Sprooch, déi e gewësse Glach mam Lëtzebuergeschen huet, kënnen erhalen. Mä ënner dem Nicolae Ceausescu senger Diktatur, a virun allem direkt no hirem Zesummebroch 1989-90, sinn déi meescht Leit an Däitschland ausgewandert; haut si just nach tëscht 1 an 2 Prozent vun der Bevëlkerung däitschsproocheg, déi aner schwätze Rumänesch, Romanés oder Ungaresch. Zanter dem September 2004 steet déi historesch Alstad op der UNESCO-Lëscht vum Weltkulturierwen. 2007 war Sibiu zesumme mat der Groussregioun Lëtzebuerg, Europäesch Kulturhaaptstad. Kuckt och Weltierwen Kulturhaaptstad Lëtzebuerg 2007 Um Spaweck Sibiu Online - Offiziell Säit vun der Gemeng Sibiu, Capitale Européenne de la Culture, 2007 Referenzen an Notten